Tað hevur gingið væl seinastu umførini. Sunnudagin er kravið enn trý stig á kontina, tá botnproppurin úr Fuglafirði vitjar Tað hevur ikki gingið eftir vil hjá fuglfirðingum hetta kappingarárið. Bara ein sigur er fingin til høldar, og avleiðingin er, at liðið nú er at finna á aftasta plássinum í Effo-deildini. Eingin ivi er tí um, hvør hevur favoritt-leiklutin undan dystinum, og vit eiga sjálvandi at seta krav um trý stig. Men samstundis er tað ofta ein sannroynd, at eitt lið, sum spælir við rygginum móti múrinum, arbeiðir mest sum desperat í royndini at vinna stig. ÍF hevur einki at tapa, og hjá okkum ræður tí um at halda okkum til uppskriftina, sum hevur kastað so nógv av sær seinastu dystirnar. Fyrst og fremst hart arbeiði og samanhald–so vita vit, at góða spælið eisini kemur. Og uttan fyri vøllin ræður sjálvandi eisini um at stuðla okkara monnum, nú vit eru farin at elta heiðursmerkjaplássini.